
Από το Γραφείο Τύπου της Ν.Δ. εκδόθηκε η ακόλουθη ανακοίνωση:

Ο Συντονιστής Οικονομικών Υποθέσεων της Νέας Δημοκρατίας, Βουλευτής Φθιώτιδας, κ. Χρήστος Σταϊκούρας και ο Υπεύθυνος του Τομέα Δημοσιονομικής Πολιτικής Γ.Λ.Κ., Βουλευτής Κορινθίας, κ. Χρίστος Δήμας, σχετικά με την απόκλιση του στόχου στους προϋπολογισμούς δεκατριών (13) ΔΕΚΟ, έκαναν την ακόλουθη δήλωση:
«Η Κυβέρνηση, το 2015, επέλεξε να αυξήσει σημαντικά τους φόρους και να προχωρήσει σε εσωτερική στάση πληρωμών προκειμένου να καλύψει τις  “τρύπες” του προϋπολογισμού.
“Τρύπες” που οφείλονται στις πράξεις, στις παραλείψεις και στην κακοδιαχείριση της Αριστερής διακυβέρνησης.
Ενδεικτικά, το ενιάμηνο του 2015, το συνολικό οικονομικό αποτέλεσμα των 13 ΔΕΚΟ παρουσιάζει αρνητική απόκλιση σε σχέση με τους στόχους σε ποσοστό 77%.
Κάθε μέρα που περνά, η Κυβέρνηση αποδεικνύει ότι αδυνατεί να σχεδιάσει ρεαλιστικά και να υλοποιήσει αποτελεσματικά.
Κάθε μέρα που περνά, η Κυβέρνηση κάνει όλο και μεγαλύτερη ζημιά στον τόπο».

